《题刘君浯溪钓隐图》
清代·瞿鸿禨

浯溪岸曲回明漪，古木蔽崖阴倒垂。风吹钓船自来去，幽意独写无人知。

白鸥与我同浪迹，手持钓竿坐盘石。日暮空归亦自佳，本不取鱼惟取适。

作者简介：瞿鸿禨，字子玖，号止庵，善化人。同治辛未进士，改庶吉士，授编修，官至外务部尚书协办大学士。谥文慎。有《瞿文慎公诗选》。